નિયમ, મહિલાઓ, ઓફસાઈડ, ફૂટબોલ, મનોરંજન અને ફિલ્મની વાત નીકળી જ છે તો ૨૦૦૬ના ફૂટબોલ વર્લ્ડકપની આસપાસ રીલીઝ થયેલી ઈરાની કોમેડી ફિલ્મ ‘ઓફસાઈડ’ પરફેક્ટ બંધ બેસે છે. ઓછી ચર્ચાયેલી એવી જાફર પનાહી દિગ્દર્શિત ‘ઓફસાઈડ’ મનોરંજક અને સોશિયલ સ્ટેટમેન્ટ કરતી ફિલ્મ છે. ‘ઓફસાઈડ’ને મીરા નાયરની ‘બેન્ડ ઈટ લાઈક બેકહામ’ કરતાં વધુ મજબૂત ફિલ્મ કહી શકાય કેમ કે આ ફિલ્મમાં છોકરીઓ ફૂટબોલ પ્રેમ માટે સામાજિક રૂઢિચુસ્તતાઓનો સામનો કરવા ઉપરાંત ધાર્મિક રૂઢિચુસ્ત દેશના નિયમોને પણ ફૂટબોલ માટે અભેરાઈએ ચઢાવે છે.